واحلل عقدة من لساني يفقهوا قولي. السلام عليكم ورحمة الله وبركاته. اهلا حضراتكم في الحلقة الثامنة من حلقات تدبر اسماء الله لأ انا اسف ماشي من حلقات تدبر السنة باينة من اولها
ان شاء الله هركز. هو كمان النهاردة ان شاء الله الكلمة بتاعتنا قصيرة حدثنا ادم بن ابي اياس حدثنا شعبة حدثنا عبدالعزيز بن صهيب قال سمعت انس بن مالك رضي الله عنه قال
قال النبي صلى الله عليه وسلم تسحروا فان في السحور بركة رواه البخاري طيب في رواية تانية مسلم؟ نعم اهي قال سمعت انس بن مالك رضي الله عنه قال قال النبي صلى الله عليه وسلم تسحروا فان
ما فيش سحور بركة رواه مسلم. هو فيه فرق بينهم؟ اه فيه فرق ايه الفرق بص معي تاني انت مش واخد بالك بس. رواية البخاري اهي. تسحروا فان في السحور بركة
مسلم تسحروا فان في السحور بركة ها خدتوا بالك من الفرقة ولا لأ رواية البخاري السحور بفتح السين ورواية مسلم السحور بضم السين ايه الفرق بين السحور والسحور؟ هو نفسه الفرق بين الوضوء والوضوء
الوضوء هو عملية الوضوء نفسها المعروفة المضمضة والاستنشار وغسل اليدين العملية اللي بتم قبل الصلاة معروفة انما الوضوء بفتح الواو هو مادة الوضوء نفسها. هو الماء اللي بيتم به الوضوء
لاحاديث كثيرة جدا. تجد فيها الصحابي بيروي يقول ايه؟ اتيت النبي صلى الله عليه وسلم بوضوء. يعني جبت له ميه. يتوضا بها بوضوء. خلاص طيب السحور بضم السين هو عملية الاكل باكل الطعام قبل بدء الصيام
السحور بفتح السين هو الطعام نفسه اللي هيؤكل النبي عليه الصلاة والسلام قال البخاري قال تسحروا فان في السحور بركة. السحور بقى اللي هو الايه؟ اللي هو الفول والبيض الاكل اللي هتاكله في السحور
طعام السحور فيه بركة وقال ايضا تسحروا فان في السحور بركة يعني رواية مسلم بضم السين. يعني عملية الاكل نفسها بتاعة السحور ده عملية السحور بقى نفسها دي فيها بركة برضه
طب الصيغة الاولى مفهومة ان الانسان ياكل ويتغذى قبل الفجر فهذا الطعام هيعطيه طاقة يعني يقويه تقويه على عملوا على العبادة اسناء الصيام. ماشي يبقى السحور فيه بركة ومفهوم اكل السحور ده
طب نفرض ان واحد مش عايز ياكل ولما يقول فان في السحور بركة. يعني في عملية الاكل نفسها دي بركة انا مش عايز اكل مش مشكلة ما تاكلش بس عشان ما تبقاش خالفت سنة النبي صلى الله عليه وسلم
اشرب ولو بشوية ميه تبقى اتسحرت ولو بشوية ماية ليه في حديث فيه النبي صلى الله عليه وسلم عن عمرو بن العاص ان رسول الله صلى الله عليه وسلم قال
فصل ما بين صيامنا وصيام اهل الكتاب اكلة السحر السحور يسمى سحور. لان موعده وقت السحر. السحر ما قبل طلوع الفجر في هذا الحديث النبي بوضوح بيقول ان الفرق بين صيامنا وصيام اهل الكتاب اللي هم مين؟ اللي هم اليهود
هنا المقصود بها اليهود هم اللي بيصوموا الصيام زي بتاعنا فصل ما بين صيامنا وصيام اهل الكتاب اكلة السحر. يعني الفرق بين صيامنا وصيام وموجبة السحور. ليه بقى ده؟ اليهود يا جماعة عندهم ست ايام
نصوم سنة اه متفرقة يعني معظمها بتبقى آآ حزنا على حاجات معينة حصلت اه انما اه اهم يومين فيهم يوم اسمه آآ يوم كيبور يعني يوم الغفران وده مش مش ما يخصش آآ
ما يخصش الحزن ولا حاجة واليوم التاني اسمه تشعباظ. تشعباظ يعني تسعة اب. تسعة من شهر اب. تسعة باف ده حزنا على تدمير المعبد في اليوم ده. المعبد المعبد اليهودي بتاعهم
او اه او مسلا هيكل سليمان. ماشي اه تم تدميره سنة خمسمية وسبعين قبل الميلاد حاجة زي كده. المهم هم عندهم يومين اساسيين جدا في في الديانة اليهودية الصوم فيهم
بيبقى من المغرب للمغرب اللي بعده اللي بعد الصلاة. يعني خمسة وعشرين ساعة مش اربعة وعشرين ساعة. يعني يصلوا الاول وبعد كده ياكلوا من المغرب قبل ما بعد المغرب اليوم اللي بعده. خمسة وعشرين ساعة لا اكل ولا شرب
ولا اي حاجة خالص عايز اقول لكم ان في التسعة باف ده اللي ما بيصوموه بيطفوا النور وبيقعدوا على الارض ازن ما فيش اي انشطة خالص بيعملوا فيها فالنبي عليه الصلاة والسلام قال فصل ما بين صيامنا وصيام اهل الكتاب اكلة السحر. لأ احنا بقى
قبل الفجر بناكل ده يؤدي الى ان في السحور بركة يبقى البركة في ايه في انك تفرق ما بين عباداتك وعبادات اليهود السحور مش السحور السحور فيه بركة اوكيه الاكل والشرب اللي هناكله فيه بركة مفهوم؟
اديني طاقة اديني بتاع لكن هنا عملية الزحور نفسها اصبحت تحولت الى الى ما يشبه العبادة. لانك اولا هي عبادة لكنها سنة. انت بتطيع سنة النبي وسلم. وفاهم ان الاساس هو ان انت بتفرق ما بينك وبين اليهود
احنا لا نتشبه بهم في شيء المسلم لازم يتميز عن اهل الاديان الاخرى خاصة في العبادات. ما فيش تشبه التشبه في العبادة ابدا الصيغة الاولى بتاعة البخاري اللي هي فان في السحور بركة
فيها اهتمام من النبي عليه الصلاة والسلام بنا. زي الاب الحنون كده. اللي مش عايزنا نبقى مرهقين. آآ زيادة عن اللزوم. مش عايزنا جعانين زيادة عن اللزوم. يعني الرسالة هو ما تعزبوش نفسكم
خلاص. لزلك امر النبي صلى الله عليه وسلم بتعجيل الفطر عن سهل بن سعد رضي الله عنه ان رسول الله صلى الله عليه وسلم قال لا يزال الناس بخير ما عجلوا الفطر
الدنيا حلوة والمجتمع كويس طول ما الناس بتعجل الفطر ليه؟ يعني ما تشددوش على نفسكم على الفاضي خلاص ربنا قال لك المغرب افطر انت هتقعد ساعة كمان بعد المغرب من يوم ما تفطر عشان خاطر ايه يعني عشان خاطر تاخد ثوابك بقى لا ما فيش ثواب في كده
ما فيش راب اكبر في كده اوكي انت يعني بتخشع في الصلاة جدا وبتحب الصلاة جدا. تقوم تصلي الضهر آآ خمس ركعات والعصر خمس ركعات. لأ ما فيش سوف كده. وما ينفعش تعمل كده
ما تشدوش على نفسكم ما تطولوش يوم الصوم بتاعكم بدون داعي الوصايا تشعرك كده ايه بحنان النبي عليه الصلاة والسلام وحبه لنا عارف امك لما تبقى انت مش قادر تقوم من النوم عشان تتصحى وتقول لها خلاص يا ماما تيجيني انام
تقعد تصحي فيك وتعمل بتاعة زغق وتزغدك وبتاع عشان تقوم تتسحر. قوم بقى يا ابني اتسحر. هتصوم ازاي بكرة من غير سحور. هتبقى تعبان وما فيش فيك نفس الروح دي الحب ده انا بشعره في
تسحروا فان في السحور بركة. صلوات ربي وسلامه عليه. والسلام عليكم ورحمة الله وبركاته